Reamintim că șeful statului a transmis spre re-examinare legea Bugetului în Parlament, fiind foarte probabil ca Parlamentul, prin votul pe care ar urma să-l dea miercuri începând cu ora 14, să-i trimită același proiect de Buget președintelui Iohannis, spre promulgare.





Într-o atmosferă de veritabil circ, discuțiile din ședința comună a Comisiilor de buget a celor două camere parlamentare s-au încheiat prin respingerea tuturor amendamentelor Opoziției, fără ca acestea să fie dezbătute. Președintele ședinței, senatorul PSD Viorel Arcaș nici măcar nu s-a obosit să răspundă solicitărilor Opoziției, supunând la vot pe bandă rulantă respingerea amendamentelor Opoziției, care dorea dezbateri generale și discutarea fiecărui amendament în parte. La ședință a participat și ministrul Finanțelor, Eugen Teodorovici. Cei mai vocali reprezentanți ai Opoziției au fost Florin Cîțu (PNL) , Claudiu Năsui (USR) și Cosette Chichirău (USR).